**Мектепішілік «Үздік сынып жетекші» байқауы**

Өткізілу уақыты: 6.02-18.02.2017ж

Байқау мақсаты: сынып жетекшілердің тәжірибе алмасуын, кәсіби шеберлігін арттыру, оқушыларды тәрбиелеу жұмысын ұйымдастырудың озық әдістерін анықтау, шығармашыл сынып жетекшілерді қолдау.

**Ережелері:**

Байқауға гимназияның 5-10 сынып жетекшілері қатысады. Байқау 3 кезеңнен тұрады. **І кезеңде** сынып жетекшілер өз сыныбымен сыныптан тыс іс-шара өткізеді. (іскерлік ойыны, тәрбие сағаты, дөңгелек үстел , пікірталас , конференцият.с.с). Іс-шара тақырыбын ұсынылған тақырыптардан не тәрбие жоспарының бағыттарына сәйкес таңдайды. Сыныптан тыс іс-шара 40-50 минут аралығында өтуі керек. Іс-шарадан кейін сынып жетекшінің шараға өзіндік талдауы өткізіледі.

**ІІ кезең** сырттай өткізіледі. Сынып жетекшілер **- «Менің сыныбым»** атты жарнамалық буклет *(форматы А 4-1,2 бет, түрлі -түсті, сыныптағы тәрбие жұмысының ең басты бағыттарын, сынып дәстүрлерін, ерекшелігін т.б көрсету*) және **сыныптан тыс өткізілген шаралардың,ата-аналар жиналысының әзірлемесінен тұратын әдістемелік жинақты** тапсырады (*қағаз түрінде және электронды түрде*)тапсырады. Әдістемелік жинаққа тек өздері өткізген әзірлемелер кіруі керек. Мерзімі:11.02.2017 ж. дейін

**ІІІ кезең-** қорытынды кезең. 18 ақпан күні өтеді. Бұл кезеңде байқауға қатысушылар сыныбымен «Сынып жетекшінің сыныптағы өмірінен бір күн“ тақырыбында қойылым көрсетіп,түрлі сұрақтарға жауап беру, педагогикалық жағдаяттарды шешу сияқты тапсырмалар орындайды.Қойылымға 5-7 минут беріледі.

Қорытынды кезең барысында сынып жанкүйерлерінің ерекше қолдау көрсетуі де ескеріледі.

Байқау ашық түрде өтеді. Байқау барысында өткізілетін шараларға барлығы қатыса алады ( ата-аналар, пән мұғалімдері, үйірме жетекшілері )

Байқау жеңімпаздары 3 кезеңнің қорытындысы бойынша анықталып марапатталады.